**Алғыс айту парызым!**

Елбасы жарлығымен 1 наурыз – алғыс күні болып жарияланды. Алғыс айту күні- бұл, ең алдымен , елімізде тыныштық пен үндестік, өзара сенімділік пен барлық қазақстандықтарға деген құрметтің орнығуына негіз болған президенттің бейбітшілік пен келісім саясатының салтанатты күні. Әлихан негізгі орта мектебінде де бұл атаулы күнге орай көптеген іс- шаралар ұйымдастырылып, мерекені өткізуге байланысты онкүндіктің жоспары бекітілді. Барлық іс-шара жоспар бойынша өз деңгейінде болып өтілді. Онкүндіктің бірінші күні оқушыларға мерекенің мақсатын, шартын түсіндіріп тапсырмалар берілді. Мектеп психологы Елубаев Е.Е «Сіз кімге алғыс айтар едіңіз?» атты тақырыпқа 5-9 сынып аралығында сауалнамалар жүргізді. Бұл сауалнамаларда «Сіз кімге алғыс айтар едіңіз?», «Сізге алғыс айтқан ұнайды ма?», «Алғыс айталмай қалған кездеріңіз болды ма?» деген сұрақтар болды. «Алғыс айту парызым..» атты ашық сынып сағатын 7-сынып оқушыларымен Каратаев Д.М өткізді. Ашық тәрбие сағатында оқушылар өз алғыстарын жақын адамдарына білдіріп қана қоймай, жүректен шыққан өлең жолдарын арнады. «Бата беру»конкурсы ұйымдастырылып әр сынып сайысқа түсіп ең үздік бата айтқан оқушылар мадақтау қағаздарына ие болды. Ұл балалар бата жаттап, бата туралы көптеген мағлұмат айтты.

Сонымен қатар **«Алғыс білдіремін »** тақырыбына шығарма жазу тапсырмасы берілді. Жазған оқушылардың шығармалары тексеріліп, талқыланды.

**«Мен алғыс айтамын**» тақырыбына флешмоб және **«Ата-анама рахмет!»** сурет көрмесі ұйымдастырылды. Әр сынып оқушылары тақырыпты ашатын кабырға газеттерін салып, дәлізге ілді. Сабақтың сонында флешмоб биін биледі.

**«Қазақстан – бақыт мекені»** тақырыбында кітап көрмесі ұйымдастырылды.

Кітапханашы Тотекеева Қ.Ж оқушыларға туған еліміз Қазақстан жайлы әңгімеледі. Туған жерімізге деген алғысымыз шексіз екенін айтып, туған жерге ешнәрсе жетпейтінін айтты.

Онкүндік **«Ұстазыма** **рахмет!»** музыкалық конкурспен аяқталды. Оқушылар ұстаздарына арнап әндер, өлең шумақтарын арнады. Ұстаз – екінші анамыз,біз ол кісілерге әрқашан қарыздармыз! Осындай дәрежеге жеткеніміз осы кісілердің арқасы. Ұстаздарға мың алғыс деген тілектер білдірілді. Осы алғыс күні мерекесі баршамызға оң әсерін тигізді. Оқушылардың бір-біріне деген мейірімділік сезімдері арта түскендей.

Мереке күні мектеп әкімшілігі барлық оқушыларды құттықтай отырып, осы іс-шара қатысқандары үшін алғыс білдіріп марапаттады.

**Математика пән мұғалімі: Ж.Д.Ахметова**